Rikunarita-ORG/Wikinium huggingface dataset:
# Iljun

Filmat ta’ ljuna u l-frieħ tagħha fir-Riżerva ta’ Phinda
L-**Iljuni** (*Panthera leo*) huma membri tal-familja Felidae. L-iljuni irġiel kbar jiżnu 250 kg u huma t-tieni l-ikbar qtates ħajjin wara t-tigri. Huma l-uniċi f'din il-familja li jgħixu u jikkaċċjaw fi grupp. Grupp kbir ta' ljuni jikkonsisti minn leonessi u t-tfal tagħhom, b'wieħed jew żewġt irġiel. Ġeneralment, hi l-leonessa li tikkaċċja, imma wara li dak l-annimal ikkaċċjat jiġi maqtul, l-iljuni rġiel jieklu l-ewwel, wara l-leonessi u t-tfal l-aħħar.

Illum l-ġurnata ssib l-iljuni li jgħixu fil-ħajja naturali selvaġġa tagħhom fl-Afrika tal-Lvant u f'parti mill-Indja.
# Klad

Kladogramma bil-forma tipika ta'siġra
Fil-kladistika, klad huwa grupp ta organiżmi li jikkonsisti minn antenat singolu komuni u d-dixxendenti kollha tiegħu. Kull grupp ta' dan it-tip huwa kkunsidrat ukoll bħala grupp ta' organiżmi monofiletiku u li jista' jkun immudellat minn Kladogramma, li hija dijagramma jew stampa ta' struttura organizzata ta' dawn l-orġaniżmi taħt forma ta' siġra.

Klad huwa metodu xjentifiku jew ipoteżi xjentifika, ta' relazzjonijiet evoluzzjonarji, fost l-organiżmi inklużi fl-analisi, b' hekk klad partikolari jista' jkun aċċettat jew le skond ir-riżultati ta' analisi segwenti, għal użu ta' settijiet ta' dati differenti.

Din il-kladogramma qed turi ir-relazzjonijiet bejn gruppi ta' insetti varji.
Jekk klad jirriżulta b' saħħtu biżżejjed fl-analisi ta' kladistiċi differenti fejn ikunu ġew użati settijiet ta' dati varji, jista' jiġi addottat fit-tassonomija bħala takson, imma mhux it-taksa kollha jistgħu jiġu trattati jew ikkunsidrati bħala kladi. Ir-rettili pereżempju, huma grupp parafiletiku, għaliex ma jinkludix l-għasafar li suppost dawn ukoll evolvew mill-istess antenat tar-rettili.

It-tendenza, madankollu, qiegħda dejjem tersaq jew ixxaqleb lejn it-tassonomija kladistika li tirrikonoxxi taksa li jiffurmaw kladi puri.

Il-Filokodiċi huwa tentativ, ta' kodiċi li ħa jippermetti l-kladi li jkollhom isem formali.

## Link Esterni

* Ħsibijiet f' Evoluzzjoni: Klad
* DM Hillis, D Zwickl, & R Gutell: ~3000 species Tree of Life A cladogram?
# Laurasiatheria

| Laurasiatheria |
| --- |
|  |
| Klassifikazzjoni xjentifika |
| Renju: | Animalia  |
| Phylum: | Chordata  |
| Klassi: | Mammalia  |
| Sottoklassi: | Theria  |
| Infraklassi: | Eutheria  |
| Superordni: | Laurasiatheria  |
| Ordnijiet |
| * Artiodactyla
* Carnivora
* Cetacea
* Chiroptera
* Erinaceomorpha
* Perissodactyla
* Pholidota
* Soricomorpha
 |

Laurasiatheria huwa superordni ta' mammiferi plaċentati, fil-klassi Mammalia, fis-sottoklassi Theria, fl-infraklassi Eutheria, bi 8 ordnijiet (Artiodactyla, Carnivora, Cetacea, Chiroptera, Erinaceomorpha, Perissodactyla, Pholidota, u Soricomorpha). Dan is-superordni flimkien ma' 3 superordnijiet oħra Afrotheria, Euarchontoglires, u Xenarthra, jiffurmaw l-infraklassi Eutheria.

## Klassifikazjoni

* Superordni Laurasiatheria
	+ Ordni Chiroptera
	+ Ordni Erinaceomorpha
	+ Ordni Perissodactyla
		- Ordni Soricomorpha
	+ Klad Cetartiodactyla
		- Ordni Artiodactyla
		- Ordni Cetacea
	+ Klad Ferae
		- Ordni Carnivora
		- Ordni Pholidota